AQSh rahbariyati Suriyadagi ixtilofni Suriya prezidenti Bashar Asad davrida hal qilib bo‘lmaydi, deb hisoblamoqda. Bu haqda Oq uy matbuot kotibi Josh Ernest matbuot-anjumanda ma’lum qildi, deb xabar bermoqda Reuters axborot agentligi. "Agar Asar prezident bo‘lishda davom etsa, Suriyada siyosiy tartibsizliklar va zo‘ravonlik to‘xtashini tasavvur qilishning iloji yo‘q", deb aytdi Ernest. Ernest AQSh rahbariyati Suriyada Asad ishtirokida biror-bir hukumat shakllanishining imkoni yo‘q deb hisoblashini ta’kidlab o‘tdi.